o
Derek Prince
Välähdyksiä tulevaisuudesta Osa 1 Ohjelma 3
Tästä saa käsityksen, että kyseessä on joukko nuoria miehiä,
ehkä 15-18-vuotiaita teini-ikäisiä.
Heistä kerrotaan, että he eivät ole tahranneet itseään naisten kanssa
vaan pysyneet puhtaina.
He olivat myös täysin rehellisiä, valhetta ei heidän suustaan kuultu.
Sanonpa vain, että nyky- Israelista saisi pitkään etsiä
144000, jotka vastaisivat tekstin kuvausta.
Pyhä Henki valitsee yhä enemmän nuoria evankelistoiksi.
Kiinassa useimmat aktiiviset evankelistat ovat alle 20-vuotiaita.
Arvellaan, että 25000 kiinalaista pelastuu päivittäin.
Näen kuvan nuorista Jumalan valitsemista juutalaispojista tai
miehistä, jotka on erotettu tehtävään, jonka olisi pitänyt kuulua
koko juutalaiskansalle, julistamaan hyvää sanomaa Messiaasta.
Tämä siunaa minua.
Johannes jatkaa: "Minä näin taas uuden enkelin, joka
lensi korkealla taivaan laella. Hänen tehtävänään oli julistaa
ikuinen evankeliumi maan asukkaille. Hän kuulutti kovalla äänellä:
"Pelätkää Jumalaa ja antakaa Hänelle kunnia!"
Hänen jäljessään tuli toinen enkeli, joka kuulutti: "Kukistunut on Babylon!"
Näiden jäljessä tuli vielä kolmas enkeli, joka kuulutti kovalla äänellä:
"Se, joka kumartaa petoa ja sen kuvaa ja ottaa otsaansa tai käteensä sen
merkin, joutuu yhtälailla juomaan Jumalan vihan viiniä."
Sitten seuraa varoitus tuomiosta, joka lankeaa niille, jotka kumartavat petoa.
Minua ihmetyttää se, että tässä evankeliumin julistus on annettu
enkeleille, mitä ei ole aiemmin tapahtunut.
Arvelen, että maailman tilanne on muuttunut niin sekavaksi,
että ihmisten ei ole mahdollista julistaa.
Enkeleille on annettu julistustehtävä väliaikaisesti.
Tämä on minun mielipiteeni.
Seuraavaksi kaksi viimeistä sadonkorjuuta maan päällä,
Ilm 14:14: "Sitten näin tämän: Oli valkoinen pilvi,
ja pilven päällä istui joku ihmisen kaltainen,
jolla oli päässään kultainen seppele ja kädessään terävä sirppi.
Temppelistä tuli toinen enkeli, joka kovalla äänellä huusi
pilven päällä istuvalle: "Pane sirppisi työhön ja
leikkaa, nyt on sadonkorjuun aika. Maan sato on kypsä korjattavaksi."
Kreikaksi sanotaan "on kuiva".
Toisin sanoen, ellei satoa korjata, se menetetään.
Enkeli, joka istui pilvellä, leikkasi sirpillään sadon maasta.
Ymmärrän niin, että tämä on viimeinen suuri armonsato,
pelastuksen sadonkorjuu.
Niin kuin sadonkorjuun järjestys on Israelissa,
ensin kypsyy vilja, sitten rypäleet.
Viimeinen tuomio kuvataan seuraavassa:
"Taivaan temppelistä tuli taas enkeli, ja hänelläkin oli terävä sirppi.
Myös alttarista tuli enkeli, se jolla on tuli vallassaan,
ja hän huusi kovalla äänellä sille enkelille, jolla oli terävä sirppi:
"Pane terävä sirppisi työhön ja korjaa tertut maan viinitarhasta.
Rypäleet ovat kypsyneet."
Jumala ei korjaa satoa ennen kuin kaikki on kypsää.
"Silloin enkeli heitti sirppinsä maan päälle, korjasi sadon
maan viinitarhasta ja heitti rypäle- tertut Jumalan vihan viinikuurnaan."
Ymmärrätte varmaan sanan viha.
Viinikuurna oli siis Jumalan vihan viinikuurna pahoja ihmisiä varten.
"Rypäleet poljettiin altaassa kaupungin (luultavasti Jerusalem) ulkopuolella,
ja verta pursui niin, että veri vielä 1600:n stadionmitan (n. 300 km) päässä
ulottui hevosen kuolaimiin asti."
Kysyn aina niiltä, jotka hengellistävät profetian ja
tekevät siitä kuvaannollisen:
Oliko veren määrä kielikuva vai todellinen?
Tämä on tärkeää tietää.
Uskon, että veren määrä on todellinen.
Jesajassa on kohta, joka liittyy suoraan tähän.
Jes 63:1-6: "Kuka on tuo, joka tulee Edomista,
joka tulee Bosrasta, kirkkaanpunaisessa puvussa?"
Bosra oli Edomin tärkeimpiä kaupunkeja ja
sen nimi tarkoittaa "viininkorjuu".
"... tuo, joka astuu tietään voimaa uhkuen komeassa asussaan?
Minä se olen, oikeuden julistaja, suuri pelastaja."
Sehän on Messias. Sitten kysytään:
"Miksi on pukusi punainen, vaatteesi kuin viinikuurnan polkijan ?"
Messias vastaa: "Minä poljin kuurnallisen rypäleitä, poljin yksin,
kansojen joukosta ei ketään tullut avukseni. Ja niin minä vihassani poljin
ne kaikki ja kiivaudessani tallasin ne, niin että mehu roiskui puvulleni ja
tahri kaikki vaatteeni."
Raamatun aikaan rypäleet pantiin kivikuurnaan,
jossa ne poljettiin jaloin. Siinä rypälemehu roiskui vaatteille.
Teksti kuvaa tätä.
"Ja niin minä vihassani poljin ne kaikki ja kiivaudessani tallasin ne,
niin että mehu roiskui puvulleni ja tahri kaikki vaatteeni.
Sillä koston päivää vaati minun sydämeni,
kansani lunastamisen vuosi oli tullut."
Kyseessä on siis Jumalan kosto vihollisille,
Jumalan kansan lunastaminen.
Jesaja jatkaa: "Minä katselin ympärilleni, mutta
ei ollut yhtään auttajaa.
Minä ihmettelin, ettei ketään tullut tuekseni.
Vain oman käsivarteni voima minua auttoi,
vain oma kiivauteni minua vahvisti. Niin minä poljin kansat vihassani,
murskasin ne kiivaudessani ja annoin mehun valua maahan."
Minulle on selvää, että teksti kuvaa Herraa Jeesusta,
joka kansojen tuomarina polkee jalkoihinsa kansansa viholliset.
Me kirkossakävijät herkästi unohdamme, että Jeesus
ei ole vain Vapahtaja vaan myös Tuomari.
Hän on yhtä uskollinen ja perusteellinen tuomiossaan
kuin pelastustoiminnassaan.
Jokaisella on mahdollisuus valita,
joko kohdata Hänet Vapahtajana tai Tuomarina.
Kumpana Hänet kohtaatkin, kohtaat Kristuksen joka tapauksessa.
En tiedä mitä te ajattelette, mutta en voi hengellistää noita profetioita.
Ne ovat eläviä kuvauksia siitä, mitä maailmassa tulee tapahtumaan.
Jos tutkit profeetallista sanaa, Edom on kansa, joka tuhoutuu täydellisesti.
Edomin tuhosta kohoaa savua lakkaamatta.
Nyt katsomme välähdystä numero kolme,
jonka olen otsikoinut "Israelilaiset pakenevat erämaahan."
Muistatte kun Jeesus sanoi, että kun näette turmion iljetyksen,
lähtekää, juoskaa, paetkaa.
Luen tuon tekstin uudelleen, koska on tärkeää korostaa sitä. Mat 24:
"Kun siis näette turmion iljetyksen ...
silloin on kaikkien Juudeassa asuvien paettava vuorille ..."
Jeesus ei kerro mille vuorille vaan sinun on itse päätettävä.
Jeesus käskee vain paeta.
Tälle on historiallinen ennakkotapaus,
koska Luukas 21, pitäkää sormi Mat 24:ssä, jos sormet riittävät,
ja katsokaa Luk 21:ta.
Jerusalemin hävityksestä puheen ollen,
sen panivat toimeen Rooman armeija v. 70.
Jeesukselta oli kysytty, mikä on oleva merkkinä Jerusalemia koskevien
profetioiden täyttymisestä ja sen tuhosta.
Vastausta ei ole Mat 24:ssä vaan Luk 21:ssa, jakeesta 20:
"Kun te näette Jerusalemin olevan sotajoukkojen piirittämä,
silloin tiedätte, että sen hävitys on lähellä.
Silloin on kaikkien Juudeassa asuvien paettava vuorille.
Niiden, jotka ovat kaupungeissa,
eikä maaseudulla olevien pidä tulla kaupunkiin.
Sillä ne päivät ovat koston päiviä: kaikki mitä on kirjoitettu, käy toteen."
Kenen koston? Jumalan.
Kaikki mitä on kirjoitettu, kirjoitettu mihin? Raamattuun.
Jos tahdot lukea erään kohdan, lue 3 Mos 26. Sitten Jeesus jatkaa:
"Voi niitä, jotka noina päivinä ovat raskaana tai imettävät!
Tähän maahan tulee suuri hätä..." Mihin maahan? Israeliin.
"... ja tätä kansaa kohtaa viha..." Mitä kansaa? Juutalaisia.
"Monet surmataan miekan terällä, toiset viedään vangiksi
kaikkien kansojen sekaan, ja vieraat kansat polkevat Jerusalemia,
kunnes niille annettu aika täyttyy."
Ymmärrykseni mukaan tuo aika täyttyi v. 70.
Vespaniuksen alaiset Rooman armeijat hyökkäsivät Jerusalemiin ja
pitivät sitä piiritettynä. Sitten Vespasianus valittiin keisariksi ja
hänen oli palattava Roomaan. Hän lopetti piirityksen väliaikaisesti ja
Rooman armeija vetäytyi hetkeksi.
Ne juutalaiset, jotka tunnustivat Jeesuksen profeetaksi,
näkivät tämän varoitusmerkkinä. Pakene, kun vielä voit ja he lähtivät.
Näin tekivät messiaaniset Jerusalemin uskovat.
Historiasta tiedämme, että he menivät Jordanin itäpuolelle Pelaan
ja he säilyivät hengissä.
Ne juutalaiset, jotka eivät hyväksyneet Jeesusta, jäivät Jerusalemiin.
Titus, Vespasianuksen adoptiopoika, tuli takaisin ja
piiritti kaupungin toisen kerran.
Piiritys kesti kunnes koko kaupunki oli tuhottu ja
temppeli hävitetty niin, että ei jäänyt kiveä kiven päälle.
Tämä tapahtui uskoakseni aikojen alussa v. 70.
Mat 24 kertoo tapahtumista aikojen lopulla.
Periaate on kuitenkin sama:
ne, jotka tunnustavat Jeesuksen herruuden, ovat kuuliaisia.
Ne, jotka eivät tunnusta Hänen herruuttaan
eivät ehkä ole kuuliaisia ja lankeavat ansaan.
Jeesus sanoo, että kaikkien Juudeassa asuvien on paettava vuorille.
Hän ei sano mille vuorille.
Sitä olisi kiintoisa spekuloida, mutta en nyt ryhdy siihen.
Uskoakseni Ilm 12:ssa on vastaava teksti.
Uskon niin, mutta voin olla väärässä.
Ilm 12 alkaa kuvauksella kahdesta merkistä taivaalla:
"Taivaalla näkyi suuri tunnusmerkki: nainen, jolla oli pukunaan aurinko,
kuu jalkojen alla ja pään päällä seppeleenä kaksitoista tähteä."
Tämä on raamatullinen kuva Israelista.
Sama kuva oli Joosefin unessa, jossa hän näki
Jaakobin ja Lean kuuna ja aurinkona
ja veljensä tähtinä, jotka tulivat kumartamaan häntä.
"Hän oli raskaana ja huusi tuskissaan synnytyspolttojen vaivaamana.
Toinenkin tunnusmerkki näkyi taivaalla:
suuri tulipunainen lohikäärme, jolla oli seitsemän päätä ja
kymmenen sarvea ja kruunu kaikissa seitsemässä päässä.
Pyrstöllään se pyyhkäisi pois kolmanneksen taivaan tähdistä ja
sinkosi ne maahan. Lohikäärme asettui synnyttävän naisen eteen
nielaistakseen lapsen heti kun se syntyy."
Tämä kuvaa Israelin ja lohikäärmeen, joka on saatana, välistä taistelua.
Monet luulevat, että lapsi viittaa Jeesukseen, mutta minä en,
koska tapahtuma ei sovi kokonaisuuteen,
mutta tehkää te omat päätelmänne.
"Nainen (Israel) synnytti lapsensa, pojan, joka on paimentava maailman
kansoja rautaisella sauvalla. Tämä lapsi temmattiin Jumalan ja
Hänen valtaistuimensa luo."
Tämä kuvaus sopisi Jeesukseen, mutta myös kehen tahansa
juutalaishallitsijaan, jonka Hän nimittää,
esimerkiksi ruhtinas, josta Hesekiel 40-48 puhuu.
Jeesus mainitsee aiemmin Ilmestyskirjassa:
"Sille, joka loppuun asti noudattaa Minun tahtoani,
Minä annan vallan hallita kansoja rautaisella sauvalla."
Puheena olevalla vuosituhannella Jeesus todella hallitsee
rautaisella sauvalla. Se ei ole mukavaa aikaa.
Kansoja pitää hallita rautaisella sauvalla ja
ne saavat ansionsa mukaan. Jumala hallitsee kovalla kädellä.
Jae 6 kertoo naisesta ja syntyvästä lapsesta: "Nainen pakeni autiomaahan.
Jumala on sinne valmistanut hänelle turvapaikan,
missä hänestä pidetään huolta 1260 päivää."
Tästä syystä en usko, että lapsi on Jeesus,
koska tämä tapahtuu aikojen lopulla.
Aika ilmaistaan kolmella tavalla: 1260 päivää, 42 kuukautta ja
kolme ja puoli vuotta. Jos olet matemaatikko, voit laskea, että
raamatullinen vuosi on, montako päivää? 360.
Niinpä suhtaudun varauksellisesti vuotta 2000 koskeviin laskelmiin.
En usko, että Jumala noudattaa gregoriaanista kalenteria.
Hänellä on oma kalenterinsa.
Vuosi, joka meistä näyttää merkittävältä, ei ehkä sitä ole.
Tulipa otettua asia esille.
Huomaa siis, että tämä aikajakso on annettu kolmella tavalla:
1260 päivää, 42 kuukautta ja kolme ja puoli vuotta.
Kolme eri tapaa määrittää sama aikajakso.
Mielestäni kaikki kolme tapaa viittaavat samaan.
Kyse on ajasta, jolloin Israelia suojellaan saatanalta erämaassa.
Minun on päätettävä miten etenen, sillä en halua mennä liian pitkälle.
Seuraavaksi jakeet 13 ja 14 luvusta 12:
"Kun lohikäärme huomasi, että se oli syösty maahan,
se lähti ajamaan takaa naista, joka oli pojan synnyttänyt.
Mutta naiselle annettiin suuren kotkan siivet, jotta hän lentäisi
turvapaikkaansa autiomaahan. Siellä hän on suojassa käärmeeltä,
ja hänestä pidetään huolta vuosi, kaksi vuotta ja puoli vuotta."
Vuosi, kaksi vuotta ja puoli vuotta,
kolme ja puoli vuotta poissa lohikäärmeen ulottuvilta.
Tästä syystä en usko, että lapsi oli Jeesus,
koska Israelista ei koskaan aiemmin pidetty huolta kolme ja puoli vuotta
ja poissa vainoojan ulottuvilta.
Päinvastoin, Israelia vainottiin ankarasti.
Tästä herää kiintoisa kysymys,
missä naisesta eli Israelista pidettiin huolta?
Tietääkseni Raamattu ei kerro sitä meille.
On kuitenkin tiettyjä viittauksia erämaahan ja Israelin lopullista
elpymistä edeltävään aikaan. Otan esiin kaksi viittausta.
Ensimmäinen on Hooseassa.
Ne, jotka ovat olleet täällä ennen, varmaan löytävät Hoosean kirjan.
Hoosea 2:16-18. "Hänen" tai "hän" on Israel.
Se käy selväksi asiayhteydestä. Jumala sanoo:
Katso! Minä suostuttelen hänet (Israel) mukaani,
vien hänet autiomaahan, puhun hänelle suloisesti (hänen sydämelleen).
Jumalalla on varattuna paikka, johon Hän vie Israelin jäännöksen
ja puhuu heidän sydämelleen lohdutuksen sanoja.
Siellä Minä annan hänelle viinitarhoja,
Minä muutan Akorinlaakson toivon portiksi."
Jumala sanoo, että autiomaasta tuon hänet takaisin perintömaalle
ja Akorinlaaksosta, joka tarkoittaa vaikeuksia,
tulee toivon portti, hepreaksi pithaticvar,
mikä on erään Tel Avivin esikaupungin nimi.
"Siellä hän vastaa kutsuuni kuin nuoruutensa päivinä,
kuin silloin, kun hän lähti Egyptistä."
Tässä viitataan israelilaisten lähtöön Egyptistä.
Hoosea jatkaa: "Sinä päivänä, näin puhuu Herra, hän on sanova Minulle:
"Minun mieheni!" eikä hän enää sano: "Minun baalini!"
Baali = herra, aviomies = ishi, mieheni.
Israel kokonaan uusi suhde Herraan tulee läheiseksi.
Baali tarkoitta herra ja heprean yleiskielellä se merkitsee aviomiestä.
Jumala sanoo, että suhteeni Israeliin tulee olemaan ikään kuin
olisin heidän rakastava aviomiehensä.
Sitten viimeinen Raamatun kohta, olkaa kärsivällisiä.
Hesekiel 20:32-38.
Luvut käsittelevät Jumalan kanssakäymistä Israelin kanssa.
Hes 20, jakeesta 32, Jumala puhuu juutalaisille ja sanoo:
"Te olette alkaneet ajatella: "Me tahdomme olla niin kuin toiset kansat,
niin kuin vieraiden maiden asukkaat, ja palvoa puita ja kiviä."
Mikä on juutalaiskansan halu noina aikoina tunnetulla sanalla ilmaistuna?
Assimilaatio, olla samankaltainen kuin muut.
Pääministeri Rabin sanoi juuri noin virkakautensa ensimmäisenä päivänä,
"Me olemme kuin muutkin kansat".
Irtaudutaan koko kamalasta asemasta olla valittu ja erilleen asetettu kansa,
koska siitä ei ole aiheutunut mitään muuta kuin ongelmia jo 2000 vuotta.
Voin hyvin ymmärtää tällaisen reaktion, mutta Jumala sanoo,
ettei teidän suunnitelmanne käy päinsä.
Tämä jae osoittaa, että israelilaisten asenne synnyttää Jumalan vihan.
Jumala sanoo, että ei käy.
Jumala jatkaa jakeessa 33:
"Niin totta kuin elän, sanoo Herra Jumala,
Minä olen teidän kuninkaanne. Minä hallitsen teitä väkevällä kädellä,
Minun käteni on koholla ja Minun vihani on raju.
Minä vien teidät vieraiden kansojen keskeltä,
Minä kokoan teidät maista, joihin olen teidät hajottanut,
Minä kohotan väkevän käteni ja syöksen vihani teihin.
Minä vien teidät autiomaahan, loitolle kaikista kansoista ..."
Mistä autiomaasta on kyse?
"Minä vien teidät autiomaahan, loitolle kaikista kansoista, ja
siellä Minä otan teidät eteeni ja panen teidät vastaamaan teoistanne."
Selvitän asian kanssanne kasvotusten tietyssä paikassa.
"Niin kuin Minä Egyptin autiomaassa panin teidän isänne vastaamaan,
niin Minä panen vastaamaan teidät, näin sanoo Herra Jumala."
Niin kuin Hoosea myös Hesekiel sanoo, että tilanne
muistuttaa israelilaisten lähtöä Egyptistä.
Jumala jatkaa: "Minä panen teidät kulkemaan sauvani alitse ja
lasken teidät tarkoin ja saatan teidät liiton siteeseen."
Kulkea sauvan ali kuvaa sitä kuinka paimen laski lampaansa
takaisin aitaukseen. Kun lammas tuli, paimen laski sauvaa,
tarkasti että lammas oli hänen ja päästi sen aitaukseen.
Näin Jumala kohtelee israelilaisia.
Tarkastan teistä jokaisen ennen kuin päästän teidät aitaukseen ja vain ne,
jotka todella ovat omiani, pääsevät sisään.
"Lasken teidät liiton siteeseen?" Tuon teidät takaisin Minun liittooni.
Silloin olemme liiton siteessä toisiimme.
Seuraavaksi Jumala puhuu jotain sellaista, jota emmin selittää:
"Minä erottelen joukostanne ne, jotka eivät ole Minulle uskollisia
vaan kapinoivat Minua vastaan.
Heidätkin Minä kyllä vien pois maasta, jossa he
ovat asuneet muukalaisina, mutta Israelin maahan he eivät pääse.
Niin tulette tietämään, että Minä olen Herra."
Hesekiel sanoo usein: "Te tulette tietämään, että Minä olen Herra."
Tässä on selkeä kuva ajanjaksosta, jolloin antikristus on
päättänyt tuhota kaikki juutalaiset.
Valittu jäännös, joka on kuuliainen Jeesukselle,
pakenee paikkaan, jota ei ole ilmoitettu.
En tiedä mikä paikka on. Se voisi olla Negev.
Parikymmentä vuotta sitten matkasimme
ensimmäisen vaimoni kanssa Negevin halki
seuranamme juutalainen uskova. Matkalla minulle tuli tunne,
että tällä alueella on jotain tulevaa käyttöä.
Se on puhtaasti minun reaktioni.
Mitä tahansa tapahtuu, Jumala tuo Israelin takaisin autiomaasta
liiton siteessä heidän oman maahansa.
Tässä siis kolmas välähdys. Kertaan tähänastiset välähdykset.
Jäljellä on viisi, joista puhumme seuraavalla kerralla.
Olkaa vahvoja ja rohkealla mielellä sanovat juutalaiset
aina kun he lopettavat Raamatun tutkistelun.
Teidänkin tulee olla vahvoja ja rohkealla mielellä.
Minulla on teille vielä viisi muuta välähdystä.
Kertaan vielä ne kolme, joita olemme käsitelleet.
Erikoinen ahdingon aika;
144000 nuorta juutalaismiestä sinetöidään Jumalan lähettiläiksi;
Israelilaiset pakenevat autiomaahan,
jossa heistä pidetään huolta kolme ja puoli vuotta.
Jumala puhuu heille ja ojentaa heitä
ja tuo heidät autiomaasta heidän omaan maahansa
ja antaa heille Akorinlaakson, joka on vaikeuksien laakso,
toivon portiksi. Aamen.
Jos haluat tilata Derek Princen opetuksia, -
ota yhteyttä ja pyydä tuoteluetteloamme.
Yhteystietomme näkyvät ruudussa.
Suomennos: Kai Mäkelä